ROMÂNIA

JUDEŢUL BISTRIŢA-NĂSĂUD 

CONSILIUL LOCAL FELDRU

HOTĂRÂRE 
privind implementarea proiectului „Dotare dispensar uman din satul Feldru, comuna Feldru, județul Bistrița – Năsăud”
         Consiliul local al comunei Feldru întrunit în ședință ordinară din data de 21.09.2026, în prezența a 15 consilieri din totalul de 15 consilieri în funcție.

         Având în vedere temeiurile juridice, respectiv prevederile:

         - art. 129, 133, 139 și 196 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
         Luând act de:

         - referatul de aprobare prezentat de către primarul Comunei Feldru nr. 8267 / 15.09.2026,  prin care se susține necesitatea și oportunitatea investiției; 

         - raportul compartimentului de resort din cadrul aparatului de specialitate al primarului comunei Feldru, nr. 8268 / 15.09.2026 prin care se motivează, în drept și în fapt, necesitatea și oportunitatea investiției.
         - avizul comisiei de specialitate a Consiliului Local Feldru, nr. 8415 din 18.09.2026
         - Intervenția nr. 2 Apel de selectie Intervenția 2 - Investiții în infrastructuri și servicii sociale și de sănătate pentru populația locală din SDL GAL Țara Năsăudului și documentele de accesare a intervenției aferente DR-36 - LEADER.

         - Devizul general și caracteristicile investiției în baza ofertelor de preț studiate;
H O T Ă R Ă Ș T E :

         Art. 1. Se aprobă necesitatea şi oportunitatea investiției „Dotare dispensar uman din satul Feldru, comuna Feldru, județul Bistrița – Năsăud”; 

         Art. 2. Achizițiile de bunuri vor fi prevăzute în bugetul local pentru perioada de realizare a investiţiei; 

         Art. 3. Se aprobă angajamentul de a suporta cheltuielile de întreţinere şi / sau reparare a investiţiei pe o perioadă de minimum 5 ani de la data efectuării ultimei plăți; 

         Art. 4. Se aprobă caracteristicile tehnice (lungimi, arii, volume, capacității etc) ale investiției propuse conform Anexei nr. 1 la prezenta hotărâre.

         Art. 5. Reprezentantul legal al comunei pentru relaţia cu AFIR în derularea proiectului este nominalizat domnul Opriș Ioan-Dan primar al comunei Feldru;

         Art. 6. Consiliul local își ia angajamentul că proiectul nu va fi generator de venit; 

         Art. 7. Aducerea la îndeplinire a prezentei hotărâri se asigură de către primarul comunei Feldru;

         Art. 8. Prezenta hotărâre a fost adoptată cu 15 voturi „pentru”, 0 voturi ,,împotrivă”, 0 „abțineri” din 15 consilieri locali prezenți.

         Art. 9. Secretarul general al comunei Feldru va comunica prezenta hotărâre:
              - Primarului comunei Feldru;

              - Instituției Prefectului județul Bistrița-Năsăud;

           Președinte de ședință
                    
      Contrasemnează secretar general

                  Sbîrciu Călin                                                    al comunei Feldru

                                                                                             Beșuțiu Gavrilă

           Nr. 43 din 21.09.2026           
ROMÂNIA

JUDEȚUL BISTRIȚA- NĂSĂUD

CONSILIUL LOCAL AL COMUNEI FELDRU

Anexă la hotărârea Consiliului local Feldru nr. 43 din 21.09.2026.

Caracteristici tehnice proiect „Dotare dispensar uman din satul Feldru, comuna Feldru, județul Bistrița – Năsăud”. 

1. IMAGISTICĂ ȘI DIAGNOSTIC ECOGRAFIC

- Ecograf staționar mobil Doppler color digital : 3 sonde incluse (Liniară, Convexă, Phased Array Cardiologie); ecran principal LED HD de minim 23.8 inch și ecran tactil secundar de minim 13 inch.; 5 porturi disponibile pentru sonde; Imprimantă medicală alb-negru inclusă.
- Ecograf portabil tip laptop: 2 sonde incluse (Convexă și Liniară); Ecran LCD Full HD tactil de minim 15.6 inch.; Alimentare: Acumulator integrat pentru utilizare mobilă.
- Sursa UPS Neîntreruptibilă: putere de minim 1800W / 3000 VA cu afisaj digital, dedicată pentru protecția ecografului. 
2. CARDIOLOGIE ȘI DIAGNOSTIC VASCULAR

- Electrocardiograf: Canale: Înregistrare și printare pe 12 canale cu achiziție simultană a semnalului; Ecran: LCD color de minim 7 inch cu interfață tactilă; Imprimantă termică încorporată și baterie reîncărcabilă.

- Sistem pentru determinarea indicelui gleznă-braț; Funcție: Evaluare vasculară modernă prin măsurarea oscilometrică a indicelui gleznă-braț și a rigidității arteriale; Configurație: Modul pneumatic cu 4 manșete de presiune.
- Sistem de calcul integrat pe troliu medical; Componente: Stativ mobil cu roți reglabil pe înălțime, suport pentru tastatură și calculator medical de tip All-In-One cu ecran tactil.
3. EXAMINARE CLINICĂ ȘI INSTRUMENTAR PROFESIONAL

- Spirometru digital portabil; Funcție: Măsurarea volumelor și debitelor respiratorii (capacitate vitală forțată, volum expirat);
Conectivitate: Transfer de date prin tehnologie fără fir (Bluetooth) și USB; Alimentare: Baterie reîncărcabilă pe bază de Litiu.
- Otoscop profesional; Mărire: Capacitate de mărire a imaginii de minim 3X; Iluminare: Sistem cu fibră optică și bec de minim 3.5V; Alimentare: Mâner metalic dotat cu acumulator reîncărcabil la rețea.

- Laringoscop profesional; Tip: Set pentru examinare adulți cu iluminare prin fibră optică; Componente: Mâner metalic și set de 3 lame curbe (mărimile 2, 3, 4).

- Dermatoscop profesional; Mărire: Capacitate de mărire a imaginii de minim 10X; Iluminare: Bec cu tehnologie LED de minim 3.5V și focalizare reglabilă; Alimentare: Mâner din metal cu acumulator reîncărcabil la 220V.

- Oftalmoscop profesional: Sistem optic: Disc cu 6 diafragme și filtru verde pentru examinare; Iluminare: Bec de minim 3.5V cu intensitate luminoasă ridicată; Alimentare: Mâner metalic echipat cu acumulator reîncărcabil.
- Trusă de mică chirurgie; Componente: Set de 13 piese realizate din oțel inoxidabil (foarfece chirurgicale, pense hemostatice, port-ac, mâner de bisturiu); Ambalaj: Casetă de depozitare din inox.
4. ANALIZOARE POINT-OF-CARE (POC)

- Analizor automat pentru hemoglobină glicozilată și glicemie; Sistem: Echipament de masă cu 4 canale de lucru independente, ecran tactil și imprimantă termică încorporată; include un pachet inițial de 100 de teste.

- Analizor portabil pentru timpii de coagulare ai sângelui; Funcție: Determinarea indicelui de coagulare (INR) din sânge capilar sau venos; Include dispozitivul de citire, un set de 24 de teste, dispozitiv de înțepare și ace sterile.

- Analizor automat de urină;  Funcție: Evaluarea automată a 11 parametri urinari cu ajutorul benzilor de testare; Dispozitiv compact cu ecran LCD, include teste pentru evaluarea a 10 pacienți.
5. URGENȚĂ, TRATAMENT ȘI MOBILIER CABINET

- Defibrilator automat; Tip: Echipament semiautomat (AED) cu instrucțiuni și comenzi vocale; Energie: Undă bifazică, livrare 200J pentru adulți și sub 50J pentru copii; Configurație: Unitate centrală, baterie, padele de unică folosință pentru adulți și geantă de transport.
- Geantă medicală pentru prim ajutor; Tip: Valiză rigidă, complet echipată pentru intervenții de urgență; Conținut de bază: Balon de resuscitare cu mască, butelie de oxigen de 0.5 litri cu reductor, set canule, stetoscop, tensiometru manual, laringoscop cu 3 lame, aspirator manual de secreții și feși medicale.
- Cântar electronic pentru nou-născuți; Capacitate: Limită de cântărire de până la 10/20 kg cu precizie ridicată; Include dispozitiv electronic (pediometru) pentru măsurarea lungimii bebelușului cu afișaj digital.

- Cântar medical cu analizor de masă corporală; Capacitate: Suportă greutăți de până la 300 kg.; Analiză: Determină greutatea, indicele de masă corporală (IMC), procentul de grăsime, masa musculară și nivelul de hidratare din corp.
- Lampă de examinare medicală; Sursă lumină: Tehnologie LED cu intensitate de minim 20.000 lux la jumătate de metru; Montaj: Structură mobilă montată pe suport cu 5 roți și braț reglabil.

- Paravan medical mobil; Structură: Cadru din oțel cromat compus din 3 panouri articulate; Material: Ecrane din plastic lavabil și rezistent la foc (ignifug).

- Lampă bactericidă UV (Pachet de 2 bucăți); Tip: Dispozitiv mobil destinat dezinfecției suprafețelor și aerului; Sursă: Dotată cu 2 tuburi generatoare de lumină UV-C de 30W pentru fiecare lampă.
- Aparat pentru aerosoli (Nebulizator); Tip: Echipament profesional cu compresor, proiectat pentru funcționare continuă; Accesorii: Set complet ce include kitul de nebulizare, măști pentru adulți și copii.

            Valoarea dotărilor fără TVA 210.000 lei și 254100 lei cu TVA.

            Valoare totală proiect fără TVA 220.000 lei și 266200 lei cu TVA.

           Președinte de ședință,
                        Contrasemnează secretar general

                  Sbîrciu Călin                                                   al comunei Feldru,
                                                                                            Beșuțiu Gavrilă

